หนูอยากทราบว่าถ้าใช้ของร่วมกันถึงจะเป็นคนในครอบครัวก็สามารถเป็นโรคเริมได้ใช่มั้ยคะ สามารถติดโรคเริมได้จากของใช้อะไรบ้างคะ ลิปสติกแท่งถ้าเป็นคนในครอบคนัวถ้าใช้ร่วมกันสามารถเป็นโรคเริมได้มั้ยคะ
สวัสดีค่ะ หากผู้อื่นกำลังเป็นโรคเริมที่ริมฝีปาก การติดโรค จะติดจากการสัมผัสรอยโรคโดยตรง เช่น การใช้ปากไปจูบ หรือติดจากการสัมผัสโดยอ้อมก็ได้ เช่น การดื่มน้ำจากแก้วเดียวกัน ใช้จานชามช้อนส้อมเดียวกัน รวมถึงการใช้ลิปสติกร่วมกัน เป็นต้นแต่หากเป็นเริมที่อวัยวะเพศ ก็จะติดจากการมีเพศสัมพันธ์ ทั้งทางช่องคลอด ทวารหนัก การทำออรัลเซ็กส์ให้ หรือหากผู้อื่นเป็นเริมที่ริมฝีปาก แล้วใช้ปากมาทำออรัลเซ็กส์เรา เราก็จะติดโรคเริมได้ค่ะ